Konkurso sąlygų X priedas

PRELIMINARIOJI SUTARTIS DĖL TURTO IR ĮSIPAREIGOJIMŲ VERTINIMO PASLAUGŲ PIRKIMO

202 m. 	d. Nr.	 Vilnius

Lietuvos bankas (toliau – Užsakovas), atstovaujamas ________________________, veikiančio (-os) pagal _______________, ir viešojo pirkimo (pirkimo pavadinimas, pirkimo numeris ir paskelbimo data) laimėtojai:
pirmasis  Paslaugų teikėjas,  ....................................................,  atstovaujama  (-as)
......................................, veikiančio (-ios) pagal	,
antrasis  Paslaugų teikėjas,  ....................................................,  atstovaujama  (-as)
......................................, veikiančio (-ios) pagal	,
trečiasis  Paslaugų teikėjas,  ....................................................,  atstovaujama  (-as)
......................................, veikiančio (-ios) pagal	,
(toliau kartu vadinami Paslaugų teikėjais, o atskirai – Paslaugų teikėju), vadovaudamiesi Viešojo pirkimo komisijos 202... m. ................................. d. posėdžio protokolu Nr.	,
sudarė šią preliminariąją sutartį (toliau – Preliminarioji sutartis).

I SKYRIUS PAGRINDINĖS SĄVOKOS

1. Preliminariojoje sutartyje, išskyrus atvejus, kai Preliminariojoje sutartyje aiškiai nurodyta arba iš konteksto aišku kas kita, vartojamos šiame punkte apibrėžtos sąvokos:
1.1. Konkursas – Užsakovo 202 m. ............................d. paskelbtas (pirkimo pavadinimas) paslaugų pirkimas (pirkimo ID	).
1.2. Konkurso sąlygos – Užsakovo 202 m.	d. paskelbto (pirkimo pavadinimas) dokumentai.
1.3. Neatnaujintas Paslaugų teikėjų varžymasis – Pirkimo sutarties sudarymas teisės aktuose nustatyta tvarka, Preliminariosios sutarties pagrindu ir joje nustatytomis sąlygomis bei nevykdant atnaujinto Paslaugų teikėjų varžymosi, o kviečiant Pirkimo sutartį sudaryti tą iš Preliminariąją sutartį sudariusių Paslaugų teikėją,  kuris atitinka Nepriklausomumo reikalavimus  ir kurio Pasiūlymas ekonomiškai naudingiausias, kuris, išrenkamas pagal kainos kriterijų.  Tuo atveju, kai Preliminarioji sutartis buvo sudaryta su vieninteliu Paslaugų teikėju, Pirkimo sutartį jis kviečiamas sudaryti, jei  atitinka Nepriklausomumo reikalavimus.us..
1.4. Nepriklausomumo reikalavimai fiziniam ar juridiniam asmeniui (toliau – Nepriklausomo reikalavimai) – vadovaujantis Europos Sąjungos Komisijos deleguotuoju reglamentu (ES) 2016/1075, Lietuvos Respublikos finansinio tvarumo įstatymu (toliau – FTĮ) ir kitais taikytinais nacionaliniais teisės aktais nepriklausomam vertintojui (Paslaugų teikėjui) keliami nepriklausomumo reikalavimai. 
1.5. Pirkimo sutartis – Preliminariosios sutarties pagrindu ir joje nustatyta tvarka tarp Užsakovo ir vieno iš Paslaugų teikėjų sudaroma sutartis dėl Paslaugų teikimo. Pirkimo sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pirkimo sutartis gali galioti ir ilgiau. Pirkimo sutarties projektas pateikiamas Preliminariosios sutarties 1 priede (paslaugų pirkimo-pardavimo sutartis). Sudarius Pirkimo sutartį, taikomos jos nuostatos šalių tarpusavio santykiams dėl paslaugų teikimo.
1.6. Pasiūlymas – vadovaujantis Konkurso sąlygomis kiekvieno iš Paslaugų teikėjų parengtas ir Užsakovui nustatyta tvarka pateiktas įpareigojantis Paslaugų teikėjo pasiūlymas. 
1.7. Paslaugos –Turto ir įsipareigojimų vertinimo paslaugos, atitinkančios techninės specifikacijos reikalavimus (Preliminariosios sutarties 2 priedas), ir kurios turi būti teikiamos pagal Pirkimo sutartis (Preliminariosios sutarties 1 priedas), sudarytas vadovaujantis Preliminariosios sutarties sąlygomis.
1.8. Preliminarioji sutartis – tarp Užsakovo ir Lietuvos Respublikos viešųjų pirkimų įstatymo (toliau – VPĮ) nustatyta tvarka atrinktų Paslaugų teikėjų sudaryta sutartis, kurios tikslas – nustatyti sąlygas, taikomas Pirkimo sutartims, kurios bus sudarytos Preliminariosios sutarties galiojimo laikotarpiu. 
1.9. Preliminariosios sutarties įkainiai – Paslaugų teikėjo Konkurso metu Pasiūlyme pasiūlyti ir Preliminariosios sutarties 3 priede nurodyti Paslaugų įkainiai, Eur, be pridėtinės vertės mokesčio (toliau – PVM).
1.10. Šalis / Šalys – Užsakovas ir (arba) visi Paslaugų teikėjai, Užsakovas ir (arba) dalis Paslaugų teikėjų (ar konkretus vienas Paslaugų teikėjas) arba teisėti jų teisių perėmėjai, veikiantys asmeniškai arba per tinkamai įgaliotus atstovus.
1.11. Paslaugų teikėjai – visi paslaugų teikėjai, kurie sudarė su Užsakovu Preliminariąją sutartį.
1.12. Tretieji asmenys – visi Preliminariosios sutarties Šalimis nesantys asmenys.
1.13. Užsakovas – Lietuvos bankas.
2. Preliminariojoje sutartyje neapibrėžtos sąvokos aiškinamos vadovaujantis Konkurso sąlygomis ir taikytinais teisės aktais. Nuorodos į skyrius, punktus, papunkčius ir priedus, išskyrus 1 priede daromas nuorodas, yra suprantamos kaip nuorodos į Preliminariosios sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.
3. Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir Paslaugų teikėjų pateiktais Pasiūlymais. Jei po Preliminariosios sutarties sudarymo bus nustatyta bet kokių neatitikimų tarp Preliminariosios sutarties nuostatų, Konkurso sąlygų ir (ar) Pasiūlymų turinio, Preliminarioji sutartis bus aiškinama vadovaujantis pirmiausia Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymų turiniu.
4. Visi šios Preliminariosios sutarties neaiškumai turi būti aiškinami vadovaujantis principais ir (arba) mutatis mutandis (pakeitus tai, kas pagal esmę pakeistina) taikant Lietuvos Respublikos viešųjų pirkimų įstatymo nuostatas. 


II SKYRIUS
ŠALIŲ PAREIŠKIMAI IR GARANTIJOS

5. Kiekviena Šalis pareiškia ir garantuoja, kad:
5.1. ji yra teisėtai įsteigtas ir veikiantis juridinis / fizinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų;
5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams;
5.3. Preliminariojoje sutartyje nurodyti jos atstovai yra tinkamai įgalioti sudaryti Preliminariąją sutartį.
6. Kiekvienas iš Paslaugų teikėjų pareiškia ir garantuoja, kad:
6.1. [bookmark: _Toc236983634][bookmark: _Toc236983869]ši Preliminarioji sutartis yra Paslaugų teikėjui galiojantis, teisinis ir ją saistantis įsipareigojimas, kurio vykdymo galima pareikalauti pagal Preliminariosios sutarties sąlygas;
6.2. Paslaugų teikėjas turi visus leidimus, atestatus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai Preliminariajai sutarčiai ir Pirkimo sutarčiai vykdyti;
6.3. visa informacija (įskaitant informacijos apie Konkurso sąlygose nurodytų pašalinimo pagrindų nebuvimą, atitiktį Paslaugų teikėjo kvalifikaciniams reikalavimams ir atitiktį Tarybos reglamente (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje nustatytų sąlygų (toliau – Reglamentas) nebuvimui), dokumentai ir (ar) nurodymai, kuriuos Paslaugų teikėjas pateikė dalyvaudamas Konkurse, Preliminariosios sutarties ir (ar) Pirkimo sutarčių sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams;
6.4. Paslaugų teikėjas, jo (jei Paslaugų teikėjas yra juridinis asmuo) kita organizacija ar padalinys, vadovas, kitas valdymo ar priežiūros organo narys ar kitas asmuo, turintis teisę atstovauti Paslaugų teikėjui ar jį kontroliuoti, jo vardu priimti sprendimą, nedaro įtakos jo veiklai ir sprendimų priėmimui kitų paslaugų teikėjų vardu ir nėra tiesiogiai ar netiesiogiai susiję su bet kuriuo kitu iš Paslaugų teikėjų, jo (jei jis yra juridinis asmuo) kita organizacija ar padaliniu, vadovu, kitu valdymo ar priežiūros organo nariu ar kitu asmeniu, turinčiu teisę atstovauti Paslaugų teikėjui ar jį kontroliuoti, jo vardu priimti sprendimą;
6.5. jis išlaikys konfidencialia visą ir bet kokią informaciją, kuri bet kokia forma buvo gauta iš Užsakovo, ar tapo prieinama ar žinoma vykdant Preliminarią sutartį, dalyvaujant Konkurse ir (ar) sudarant Pirkimo sutartį, taip pat be išankstinio rašytinio Užsakovo sutikimo šios informacijos neskelbs, neatskleis ir neperduos tretiesiems asmenis, nenaudos jos kitais, nei Užsakovo interesais, išskyrus atvejus nurodytus Preliminarioje sutartyje ir, kai informacijos atskleidimas yra privalomas pagal Lietuvos Respublikos teisės aktus ar atskleidžiama informacija pagal savo pobūdį yra ar buvo vieša. Nepaisant to, kas nurodyta anksčiau, Paslaugų teikėjas gali atskleisti Konfidencialią informaciją kitų   (įrašyti, jei taikoma, nurodant regioną, tiekėjo pavadinimą)tinklo narių įmonių (įrašyti, jei taikoma ) partneriams ir (arba) darbuotojams bei trečiosioms šalims, teikiančioms paslaugas Paslaugų teikėjo vardu, kurios gali, vykdydamos atitinkamą duomenų tvarkymo tikslą, rinkti, naudoti, perduoti, saugoti ar kitaip tvarkyti šią informaciją įvairiose jurisdikcijose, kuriose jos veikia. Jos taip pat gali tvarkyti informaciją siekdamos laikytis teisės aktų reikalavimų, tikrinti interesų konfliktus, užtikrinti kokybę, rizikos valdymą ar finansinę apskaitą ir (arba) teikti kitas administracinės pagalbos paslaugas. Paslaugų teikėjas imsis atitinkamų veiksmų užtikrinti, kad visi darbuotojai, kuriems suteikta prieiga prie Informacijos, žinotų apie jos konfidencialumą. Tinklo narių įmonių (įrašyti, jei taikoma, tiekėjo pavadinimą) partneriai ir (arba) darbuotojai bei trečiosios šalys, teikiančios paslaugas Paslaugų teikėjo vardu, yra išviešinamos Pasiūlyme, kaip subtiekėjai, ūkio subjektai, kurių pajėgumais remiamasi, kvazisubtiekėjai, tretieji asmenys, jei atitinkamomis konkrečiomis trečiojo asmens priemonėmis tiekėjas naudosis sutarties vykdymo laikotarpiu;

6.6. Pirkimo sutartį vykdys tik tokią teisę turintys asmenys.
6.7. pateikti pareiškimai ir garantijos išliks galiojančiais Preliminariosios sutarties sudarymo ir jos galiojimo metu, jos pagrindu sudarytų Pirkimo sutarčių sudarymo ir galiojimo metu bei po šių sutarčių pasibaigimo, jei pagal esmę ir turinį atitinkamos garantijos turi galioti ir po šių sutarčių pasibaigimo. Kiekviena iš Šalių įsipareigoja iš anksto, o nesant galimybės – nedelsiant, bet ne vėliau kaip per 3 (tris) darbo dienas,  informuoti viena kitą apie paaiškėjusį esamą ir (ar) galimą jos pareiškimų ir garantijų neatitikimą, nepriklausomai nuo to, ar tai nulėmusios aplinkybės atsiranda ir (ar) pasikeičia Šalių ir (ar) vienos iš jų valia, ar ne. Paslaugų teikėjas prisiima visą su pateiktų garantijų pažeidimu susijusią riziką prieš Užsakovą ir (ar) trečiuosius asmenis.

III SKYRIUS
PRELIMINARIOSIOS SUTARTIES DALYKAS

7. Preliminariąja sutartimi Užsakovas ir kiekvienas iš Paslaugų teikėjų susitaria dėl tvarkos ir sąlygų, taikomų jos pagrindu ateityje sudaromoms(-ai) Pirkimo sutartims (-čiai), kurios (-i) bus sudaromos (-a) Preliminariosios sutarties galiojimo laikotarpiu.
8. Ši Preliminarioji sutartis sukuria teisinius santykius tarp kiekvieno Paslaugų teikėjo ir Užsakovo. Ši Preliminarioji sutartis nesukuria teisinių santykių tarp atskirų Paslaugų teikėjų, pasirašiusių Preliminariąsias sutartis su Užsakovu. 
9. Ši Preliminarioji sutartis neįpareigoja Užsakovo sudaryti Pirkimo sutartį dėl Paslaugų ar bet kokios jų dalies bei neapriboja ir negali būti aiškinama kaip apribojanti Užsakovo teisę laisvai nuspręsti nesudaryti Pirkimo sutarties dėl Paslaugų pirkimo. 

IV SKYRIUS
PIRKIMO SUTARTIES DALYKAS

10. Pirkimo sutartys(-is) sudaromos(-a) dėl Paslaugų pirkimo.
11. Užsakovas Preliminariosios sutarties galiojimo laikotarpiu turi teisę sudaryti Pirkimo sutartį ar keletą Pirkimo sutarčių, laikydamasi Preliminariojoje sutartyje nustatytos tvarkos ir esant visoms šiame punkte nurodytoms sąlygoms:
11.1. yra Paslaugų poreikis;
11.2. Preliminariosios sutarties galiojimo terminas nėra pasibaigęs ir ji nėra nutraukta.
11.3. neišnaudota Preliminariosios sutarties 12 punkte nurodyta pirkimui skirta maksimali lėšų suma.

V SKYRIUS PRELIMINARIOSIOS SUTARTIES KAINA, ĮKAINIAI

12. Pradinė Preliminariosios sutarties vertė – Eur be pridėtinės vertės mokesčio (toliau -PVM), PVM – , Eur su PVM, Konkurso sąlygose ir šioje sutartyje nurodytoms Paslaugoms įsigyti.
13.     Vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo pagal VPĮ 89 straipsnio 1 dalies 2–5 punktuose ir 2 dalyje nustatytus atvejus, į Preliminariosios sutarties 12 punkte nurodytą pradinės Preliminariosios sutarties vertę nėra įtrauktos.
14. Maksimali Paslaugų apimtis ne daugiau 1 200 darbo valandų, kuri bus nurodoma ir Pirkimo sutartyje. Paslaugų įkainiai, taikomi Pirkimo sutarties vykdymo metu, yra nurodyti Preliminariosios sutarties 3 priede. Užsakovas neįsipareigoja nupirkti Paslaugų už visą Preliminariosios sutarties 12 punkte nurodytą sumą – pradinės Preliminariosios sutarties vertę ar užsakyti visos maksimalios Paslaugų apimties. Preliminariosios sutarties pagrindu su Paslaugų teikėjais(-u) sudarytos(-a) atskiros(-a) Pirkimo sutartys(-is), kurių(-ios) bendras užsakomų Paslaugų kiekis (apimtis) Preliminariojoje sutartyje nurodytais įkainiais negali viršyti Preliminariosios sutarties 12 punkte nustatytos sumos. Pradinės Preliminariosios sutarties vertės neviršijimą kontroliuoja Užsakovas.  
15. Pradinės Preliminariosios sutarties / Pirkimo sutarties vertės apskaičiavimo būdas (kainodara) – fiksuoto įkainio. Preliminariosios sutarties įkainiai, nurodyti Preliminariosios sutarties 3 priede, yra fiksuoti ir nustatyti visam Preliminariosios sutarties galiojimo laikotarpiui bei negali būti viršijami. Į Preliminariosios sutarties įkainius be PVM yra įskaičiuoti visi mokesčiai (išskyrus PVM, kuris nurodomas atskirai), visos su Paslaugų teikimu susijusios išlaidos bei visos kitos Paslaugų teikėjo patiriamos ir (ar) galimos patirti išlaidos, reikalingos tinkamai pagal Preliminariąją sutartį sudaromoms Pirkimo sutartims įgyvendinti. Paslaugų teikėjas neturi teisės reikalauti padengti jokių išlaidų, viršijančių Preliminariosios sutarties 3 priede nurodytus Paslaugų įkainius.
16. Galutinė Paslaugų kaina vykdant Pirkimo(-ų) sutartis (-į) bus apskaičiuojama pagal faktiškai Paslaugų teikėjo tinkamai suteiktų ir Užsakovo priimtų Paslaugų kiekį. Pirkimo sutarties vykdymo metu Paslaugos perkamos pagal Užsakovo poreikį, Pirkimo sutartyje nustatyta tvarka. 
17. Preliminariosios sutarties kainos / įkainių peržiūra dėl PVM tarifo pasikeitimo:
17.1. Jeigu Preliminariosios sutarties galiojimo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugų teikėjo Paslaugų Preliminariosios sutarties kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM;
17.2. Perskaičiavimas įforminamas Susitarimu ne vėliau kaip per 30 kalendorinių dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Preliminariosios sutarties dalimi. Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas). 
18. Pirkimo sutarties galiojimo metu taikomos Pirkimo sutartyje nustatytos įkainių peržiūros sąlygos. 

VI SKYRIUS
PIRKIMO SUTARČIŲ SUDARYMO TVARKA

19. Pirkimo sutartis sudaroma Preliminariosios sutarties pagrindu Neatnaujinto Paslaugų teikėjų varžymosi būdu. Pirkimo sutartis sudaroma pagal Preliminariojoje sutartyje nurodytą 1 priedą.
20. Neatnaujinto Paslaugų teikėjų varžymosi būdu Pirkimo sutartis sudaroma tokia tvarka:
20.1. Užsakovui atsiradus poreikiui sudaryti Pirkimo sutartį, Užsakovas kreipiasi el. paštu į Paslaugų teikėją, kurio pasiūlymas Preliminarios sutarties 3 priede nurodytoje pasiūlymų eilėje yra aukščiausiai su prašymu patvirtinti, kad Paslaugų teikėjas atitinka Nepriklausomumo reikalavimus suteikti konkretaus subjekto Turto ir įsipareigojimų vertinimo paslaugas;
20.2. Paslaugų teikėjas, gavęs Preliminariosios sutarties 20.1 pap. nurodytą Užsakovo kreipimąsi, ne vėliau kaip per 2 darbo dienas, privalo informuoti Užsakovą apie atitikimą (neatitikimą) Nepriklausomumo reikalavimams  konkretaus subjekto atžvilgiu, nepriklausomai nuo atitikimo Nepriklausomumo reikalavimams buvimo fakto;
20.3. Užsakovas, gavęs Paslaugos teikėjo informaciją dėl atitikimo Nepriklausomumo reikalavimams arba praėjus 2 darbo dienoms po Preliminariosios sutarties 20.1 pap. nurodyto Užsakovo kreipimosi (priklausomai nuo to kuri sąlyga įvyksta anksčiau),  elektroniniu paštu kviečia Paslaugų teikėją, jei jis atitinka Nepriklausomumo reikalavimus, suteikti konkretaus subjekto Turto ir įsipareigojimų vertinimo paslaugas, ir, sudaryti Pirkimo sutartį, nurodydamas laiką, iki kada Paslaugų teikėjas ją turi sudaryti. Jei Paslaugų teikėjas per šiame papunktyje nustatytą terminą nepateikia informacijos apie atitikimą Nepriklausomumo reikalavimams  ar pateikia informaciją, jog neatitinka  Nepriklausomumo reikalavimų, laikoma, kad jis neatitinka šio kriterijaus ir nėra kviečiamas sudaryti Pirkimo sutarties. Tada Užsakovas kreipiasi į Paslaugų teikėją, kurio pasiūlymas Preliminarios sutarties 3 priede nurodytoje pasiūlymų eilėje yra sekantis.  yra sekantis. 
21. Paslaugų teikėjas gavęs iš Užsakovo kvietimą sudaryti Pirkimo sutartį, Pirkimo sutartį turi sudaryti per Užsakovo nurodytą terminą. Jei Paslaugų teikėjas, kuriam pasiūlyta sudaryti Pirkimo sutartį, atsisako ją sudaryti, arba iki Užsakovo nurodyto laiko nepasirašo Pirkimo sutarties, ar atsisako ją sudaryti pirkimo dokumentuose ir Preliminariojoje sutartyje nustatytomis sąlygomis, nepateikia Pirkimo sutarties įvykdymo užtikrinimo (jei jis reikalaujamas), laikoma, kad Paslaugų teikėjas atsisakė sudaryti Pirkimo sutartį ir dėl Pirkimo sutarties sudarymo kreipiamasi į Paslaugų teikėją, kuris atitinka Nepriklausomumo reikalavimus suteikti konkretaus subjekto Turto ir įsipareigojimų vertinimo paslaugas, ir, kurio pasiūlymas Preliminarios sutarties 3 priede nurodytoje pasiūlymų eilėje (eiliškumo tvarka) yra žemiau Pirkimo sutartį atsisakiusio sudaryti Paslaugų teikėjo.
22. Pirkimo sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pirkimo sutartis gali galioti ir ilgiau. 
23. Jeigu nei vienas kviečiamas Paslaugų teikėjas nepasirašo Pirkimo sutarties, Užsakovas teisės aktų nustatyta tvarka reikiamas Paslaugas gali įsigyti vykdydamas naujas viešojo pirkimo procedūras.




VII SKYRIUS
PASLAUGŲ TEIKĖJŲ KONKURSO SĄLYGOSE NUMATYTŲ REIKALAVIMŲ ATITIKIMAS PRELIMINARIOSIOS SUTARTIES GALIOJIMO METU

24. Kiekvienas iš Paslaugų teikėjų įsipareigoja užtikrinti (ir atsako už tai), kad jis atitinka Konkurso sąlygose nustatytus kvalifikacinius, Paslaugų teikėjo pašalinimo pagrindų nebuvimo, Reglamente nustatytų sąlygų nebuvimo ir (ar) kitus pirkimo dokumentuose nustatytus reikalavimus Preliminariosios sutarties ir su jais sudarytos Pirkimo sutarties galiojimo metu.
25. Kiekvienas iš Paslaugų teikėjų atsako už tai, kad visą Preliminariosios sutarties vykdymo laikotarpį Paslaugų teikėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Paslaugų teikėjas, pajėgumus) įvykdyti Preliminariosios sutarties reikalavimus, laikytųsi Paslaugų teikėjo pasiūlyme nurodytų įsipareigojimų. 
26. Tuo atveju, jei Preliminariosios sutarties galiojimo metu Paslaugų teikėjas neatitinka Konkurso sąlygose nustatytų kvalifikacinių reikalavimų, Paslaugų teikėjo pašalinimo pagrindų nebuvimo, Reglamente nustatytų sąlygų nebuvimo ir (ar) kitų prikimo dokumentuose nustatytų reikalavimų, Paslaugų teikėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 5 (penkias) darbo dienas nuo jo atsiradimo dienos, ir raštu apie tai informuoti Užsakovą. Jei toks neatitikimas per šiame punkte nustatytą terminą nepašalinamas arba pašalinamas netinkamai, Užsakovas turi teisę vienašališkai nutraukti Preliminariąją sutartį su tokiu Paslaugų teikėju.
27. Su Paslaugų teikėju, neatitinkančiu bet kurio iš Konkurso sąlygose numatytų kvalifikacinių ir kitų reikalavimų, negali būti sudaroma Pirkimo sutartis. Jei neatitikimas nurodytiems reikalavimams atsiranda po to, kai neatnaujinus varžymosi pasirinkamas Paslaugų teikėjas, su tokiu Paslaugų teikėju Pirkimo sutartis gali būti sudaroma tik po to, kai jis pašalina neatitikimą reikalavimams šiame skyriuje nustatyta tvarka. Jei neatitikimas reikalavimams per nustatytą terminą nepašalinamas – sudaryti Pirkimo sutartį kviečiamas kitas Paslaugų teikėjas Preliminariosios sutarties 20 punkte nustatyta tvarka. 


VIII SKYRIUS
PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS

28. Preliminarioji sutartis įsigalioja, kai visos Preliminariosios sutarties Šalys ją pasirašo kvalifikuotu elektroniniu parašu. Preliminarioji sutartis galioja, iki bus išnaudota pradinės Preliminariosios sutarties vertė, nurodyta Preliminariosios sutarties 12 punkte, bet ne ilgiau kaip 36  mėnesius. Paslaugų teikėjas, pasirašydamas Preliminariąją sutartį, kartu pasirašo (pateikia) Preliminariosios sutarties 2 - 9 prieduose (išskyrus 6 priedą) nurodytus dokumentus. 
29. Preliminariosios sutarties sąlygos jos galiojimo laikotarpiu gali būti keičiamos Preliminarioje sutartyje ir VPĮ 89 straipsnyje nustatytais atvejais ir jame nustatyta tvarka.
30. Preliminariosios sutarties galiojimo laikotarpiu šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą kita šalis motyvuotai atsako per 10 (dešimt) darbo dienų. Šalims tarpusavyje susitarus dėl Preliminariosios sutarties sąlygų keitimo, šie keitimai įforminami susitarimu, kuris yra neatskiriama Preliminariosios sutarties dalis. Šalims nesutarus dėl Preliminariosios sutarties sąlygų keitimo, sprendimo teisę turi Užsakovas.
31. Preliminarioji sutartis gali būti bet kuriuo metu nutraukta Šalių rašytiniu susitarimu Lietuvos Respublikos teisės aktų nustatyta tvarka.
32. Kiekviena Šalis turi teisę vienašališkai nutraukti Preliminariąją sutartį, pranešusi kitai Šaliai raštu apie Preliminariosios sutarties nutraukimą prieš 14 (keturiolika) kalendorinių dienų, jeigu kita Šalis neįvykdo arba netinkamai vykdo Preliminariąja sutartimi prisiimtus įsipareigojimus, nepaisant jai pateikto įspėjimo. Vienašališkai nutraukus Preliminariąją sutartį, kaltoji Šalis atlygina kitai Šaliai su Preliminariosios sutarties nutraukimu susijusius pagrįstus nuostolius, jeigu kita Šalis įrodo, kad tokie nuostoliai buvo faktiškai sąlygoti Preliminariosios sutarties nutraukimo, išskyrus nuostolius, kurių nepadengia baudos numatytos preliminarioje sutartyje. 
33. Užsakovas turi teisę vienašališkai nutraukti Preliminariąją sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.
34. Užsakovas gali bet kuriuo šiame punkte išvardytu atveju arba aplinkybėmis, prieš 14 (keturiolika) kalendorinių dienų apie tai pranešęs Paslaugų teikėjui, nutraukti Preliminariąją sutartį dėl šių esminių Preliminariosios sutarties pažeidimų:
34.1. Paslaugų teikėjas vienašališkai pakeičia ar pasitelkia naujus subtiekėjus, specialistus ar pakeičia jungtinės veiklos sutartimi nustatytą partnerį, apie tai neinformavęs Užsakovo Preliminarioje sutartyje nustatyta tvarka ir tokio pakeitimo neįforminęs susitarimu dėl Preliminariosios sutarties pakeitimo;
34.2. Jei  Paslaugų teikėjas iš esmės pažeidžia bent 1 (vieną) Preliminariosios sutarties pagrindu sudarytą Pirkimo sutartį;
34.3. Paslaugų teikėjas daugiau kaip 2 (du) kartus pažeidžia įsipareigojimą sudaryti Pirkimo sutartį, po to, kai buvo pakviestas ją sudaryti Preliminarioje sutartyje nustatyta tvarka,tačiau tik tuo atveju, jeigu Paslaugų teikėjas nepateikia aiškios priežasties, tai yra prežasties, nepriklausančios nuo Tiekėjo valios.“.
34.4. Paslaugų teikėjas netinkamai pašalina ar nepašalina neatitikimų, nurodytų Preliminariosios sutarties VII skyriuje;
34.5. Paslaugų teikėjui per nustatytą terminą nesumokėjus Preliminariosios sutarties 39-40 punktuose nurodytų baudų;
34.6. paaiškėja kitos aplinkybės, patvirtinančios, kad Paslaugų teikėjas (-i) negalės tinkamai vykdyti įsipareigojimo sudaryti Pirkimo sutartį ir (ar) neturės galimybės, pajėgumų ar dėl kitų priežasčių negalės tinkamai teikti Paslaugų;
34.7. Paslaugų teikėjas pažeidžia Preliminariosios sutarties nuostatas, reglamentuojančias konkurenciją, duomenų apsaugos ar konfidencialios informacijos valdymą;
34.8. Preliminariosios ar Pirkimo sutarčių galiojimo laikotarpiu paaiškėja, kad Paslaugų teikėjas pateikė melagingus duomenis apie atitikimą Konkurso sąlygų reikalavimams, naujai pasitelkiamų subtiekėjų, specialistų kvalifikaciją ar kitus reikšmingus tiekėjo pasiūlymo vertinimui ir (ar) sutarčių vykdymui duomenis.
34.9. Paslaugų teikėjas iš esmės pažeidė Preliminariojoje sutartyje pateiktus pareiškimus ar garantijas.
34.10. kitais Preliminariosios sutarties ir teisės aktų numatytais atvejais.
35. Preliminarioji sutartis gali būti nutraukta bet kurios iš Šalių sprendimu bet kuriuo metu pranešant apie tai kitai Preliminariosios sutarties Šaliai raštu prieš 15 (penkiolika) kalendorinių dienų, jeigu kita Šalis bankrutuoja, tampa nemoki arba yra likviduojama. 
36. Jei dalis Preliminariosios sutarties teisės aktų nustatyta tvarka būtų pripažinta negaliojančia, likusi jos dalis galioja ir Šalių turi būti vykdoma.
37. Preliminariosios sutarties nutraukimas su vienu iš Paslaugų teikėjų nenutraukia Preliminariosios sutarties su kitais ir (ar) kitu Paslaugų teikėju galiojimo.

IX SKYRIUS
ŠALIŲ TEISĖS IR ATSAKOMYBĖ, PRELIMINARIOSIOS SUTARTIES VYKDYMO UŽTIKRINIMAS

38. Jeigu Užsakovas nutraukia Preliminariąją sutartį dėl 32 punkte nurodytų aplinkybių ar 34 punkte nurodytų esminių Preliminariosios sutarties pažeidimų ar Paslaugų teikėjas Preliminariąją sutartį nutraukia nesant Užsakovo kaltės, tokiu atveju Paslaugų teikėjas įsipareigoja sumokėti Užsakovui 2 procentų baudą nuo pradinės Preliminariosios sutarties vertės be PVM, kuri laikoma minimaliais, neįrodinėtinais Užsakovo nuostoliais. 
39. Paslaugų teikėjas, atsisakęs sudaryti Pirkimo sutartį, ne vėliau kaip per 10 kalendorinių dienų privalo sumokėti Užsakovui  2 000,00 EUR baudą.
40. Paslaugų teikėjas, nepateikęs informacijos apie galimą neatitikimą Nepriklausomumo reikalavimams, kaip tai nustatyta Preliminariosios sutarties 20.2 pap., ne vėliau kaip per 10 kalendorinių dienų privalo sumokėti Užsakovui  500,00 EUR baudą.
41. Preliminariosios sutarties nutraukimas neatleidžia Šalių nuo baudų / delspinigių, apskaičiuotų iki Preliminariosios sutarties nutraukimo, mokėjimo ir (ar) Šalių patirtų nuostolių, atsiradusių Paslaugų teikėjui nevykdant Preliminariojoje sutartyje / Pirkimo sutartyje nustatytų įsipareigojimų ir (ar) nesilaikant galiojančių teisės aktų reikalavimų, atlyginimo.
42. Šalis, dėl kurios didelio neatsargumo ar tyčia sukeltų neteisėtų veikų pažeidžiant įstatymą ar sutartį, kita Šalis ir / ar tretieji asmenys patyrė žalą (nuostolius), kurios nepadengia Preliminariojoje sutartyje numatytos netesybos (baudos, delspinigiai), įsipareigoja kompensuoti kitos Šalies ir / ar trečiųjų asmenų patirtą žalą (nuostolius) įstatymų nustatyta tvarka. 
43. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure) (taip, kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties, nedelsdama, bet ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui.
44. Kitos Šalių atsakomybę reglamentuojančios nuostatos nustatytos Pirkimo sutartyje.

X SKYRIUS
ŠALIŲ GINČŲ SPRENDIMAS

45. Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.
46. Jei tarp Šalių kilusio ginčo nepavyksta išspręsti derybomis per 30 kalendorinių dienų nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas bus sprendžiamas Lietuvos Respublikos teismuose Lietuvos Respublikos teisės aktų nustatyta tvarka. Šalių susitarimu teismingumas nustatomas pagal Užsakovo buveinės adresą.

XI SKYRIUS ŠALIŲ SUSIRAŠINĖJIMAS

47. Visi pranešimai ir kita informacija tarp Šalių pagal šią Preliminariąją sutartį atliekami raštu ir  laikomi tinkamai pateiktais, jei jie yra pateikti paštu, elektroniniu paštu,  įteikiami asmeniškai Preliminariosios sutarties Šalių adresais, nurodytais Preliminariojoje sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas.
48. Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai:
48.1. Užsakovo kontaktiniai asmenys, atsakingi už Preliminariosios sutarties vykdymą: (nurodyti padalinį / skyrių, pareigas, vardą, pavardę, tel., el. paštą) 
48.2. Paslaugų teikėjo kontaktiniai asmenys, atsakingi už Preliminariosios sutarties vykdymą: (nurodyti padalinį / skyrių, pareigas, vardą, pavardę, tel., el. paštą).
49. Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių bei kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų kontaktinių duomenų pasikeitimus kiekviena iš Šalių įsipareigoja pranešti kitai Šaliai raštu ne vėliau kaip per 5 (penkias) darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi.


XI SKYRIUS 
PRELIMINARIOS SUTARTIES VYKDYMUI PASITELKIAMI ASMENYS


50. Paslaugų teikėjas atsako už tai, kad Pirkimo sutartį tiesiogiai vykdysiantys subtiekėjai ir specialistai (nurodyti jo Pasiūlyme ar naujai pasitelkiami) Preliminariosios sutarties ir jos pagrindu sudarytos Pirkimo sutarties galiojimo laikotarpiu atitiktų jiems įstatymų bei kitų teisės aktų ir (arba) pirkimo dokumentuose (Konkurso sąlygose) nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami. Šių asmenų veiksmai vykdant Pirkimo sutartį Paslaugų teikėjui sukelia tokias pačias pasekmes ir atsakomybę, kaip jo paties veiksmai. Paslaugų teikėjas atsako už savo subtiekėjų ir specialistų veiksmus ar neveikimą.
51. Pirkimo sutarties vykdymui planuojami pasitelkti subtiekėjai ir (ar) specialistai (jeigu tokie pasitelkiami) nurodomi atitinkamai Preliminariosios sutarties 4 ir 5 prieduose.
52. Paslaugų teikėjas gali keisti ir (ar) pasitelkti subtiekėjus ir (ar) specialistus šiame Preliminariosios sutarties skyriuje nustatytais atvejais ir tvarka.
53. Naujas subtiekėjas ar specialistas gali pradėti vykdyti jiems Paslaugų teikėjo pavestus įsipareigojimus pagal Preliminariąją sutartį ne anksčiau, nei bus pasirašytas Susitarimas.
54. Jei Paslaugų teikėjas pasitelkia naują subtiekėją arba pakeičia esamą subtiekėją ir (ar) specialistą ar jungtinės veiklos partnerį, negavęs Užsakovo raštiško sutikimo, arba sutartinius įsipareigojimus pagal Pirkimo sutartį vykdo subtiekėjai ir (ar) specialistai ar jungtinės veiklos partneriai, neatitinkantys pirkimo dokumentuose nustatytų kvalifikacijos ar kitų pirkimo dokumentų, Paslaugų teikėjo pasiūlymo reikalavimų, Užsakovas turi teisę vienašališkai nutraukti Preliminariąją sutartį VIII skyriuje nustatyta tvarka ir taikyti IX skyriuje nustatytas netesybas.
55. Apie informacijos, susijusios su subtiekėjais, pasikeitimus Paslaugų teikėjas privalo Preliminariojoje ar Pirkimo sutartyje nustatyta tvarka ir terminais informuoti Užsakovą visą Preliminariosios ar Pirkimo sutarties galiojimo laiką, taip pat ir apie naują subtiekėją, jeigu jį ketina pasitelkti Preliminariojoje ar Pirkimo sutartyje numatytoms Paslaugoms atlikti. 
56.  Paslaugų teikėjas be Užsakovo sutikimo negali keisti Pasiūlyme nurodyto subtiekėjo ar subtiekėjo, dėl kurio pasitelkimo Užsakovui buvo pranešta iki Preliminariosios ar Pirkimo sutarties vykdymo pradžios. 
57.  Paslaugų teikėjo iniciatyva subtiekėjas gali būti keičiamas šiais atvejais: 
57.1. kai Paslaugų teikėjo subtiekėjas bankrutuoja ar yra likviduojamas; 
57.2 kai Paslaugų teikėjo subtiekėjas dėl objektyvių priežasčių (nutrūkus teisiniams santykiams su Paslaugų teikėju, subtiekėjui atsisakius atlikti Paslaugas ir pan.) nebegali atlikti visų ar dalies Preliminariojoje sutartyje ar Pirkimo sutartyje nurodytų Paslaugų; 
57.3  kai tai numatyta Viešųjų pirkimų įstatyme. 
58. Paslaugų teikėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
59.  Paslaugų teikėjas, siekdamas pakeisti ar pasitelkti subtiekėją, turi raštu informuoti Užsakovą apie priežastis, pagrindžiančias subtiekėjo keitimo ar pasitelkimo būtinybę, pateikti informaciją apie naujai siūlomą ar pasitelkiamą subtiekėją ir gauti Užsakovo rašytinį sutikimą dėl subtiekėjo pakeitimo ar naujo paskyrimo. 
60.  Užsakovas, būdamas pagrįstai nepatenkintas Preliminariajai ar Pirkimo sutarčiai vykdyti paskirtu subtiekėju ar jo kompetencija, turi teisę rašytiniu prašymu kreiptis į Paslaugų teikėją dėl šio subtiekėjo pakeitimo, nurodydamas motyvus. Paslaugų teikėjas, gavęs Užsakovo prašymą pakeisti Paslaugų teikėjo subtiekėją, privalo per protingą terminą, bet ne ilgiau kaip per 10 (dešimt) kalendorinių dienų pasiūlyti kitą subtiekėją Preliminariajai ar Pirkimo sutarčiai vykdyti ir gauti Užsakovo sutikimą. 
61. Tuo atveju, jeigu Paslaugų teikėjas, norėdamas gauti Preliminariosios sutarties 590 ar 601 papunkčiuose nurodytą Užsakovo sutikimą, Pasiūlyme rėmėsi subtiekėjo pajėgumais, jis privalo Užsakovui pateikti naujai siūlomo subtiekėjo kvalifikacijos atitiktį patvirtinančius dokumentus. 
62. Užsakovui sutikus su subtiekėjo pakeitimu ar naujo subtiekėjo pasitelkimu, Šalys raštu sudaro susitarimą dėl subtiekėjo pakeitimo ar naujo subtiekėjo pasitelkimo. Šis susitarimas tampa neatskiriama Preliminariosios sutarties dalimi. 
63. Pakeisti Paslaugų teikėjo Pasiūlyme nurodytą darbuotoją (specialistą) ar paskirti naują Paslaugų teikėjo ar subtiekėjo (jeigu jis pasitelkiamas) darbuotoją (specialistą), paskirtą Preliminariajai sutarčiai vykdyti, galima tik esant vienai iš šių priežasčių: 
63.1. būdamas pagrįstai nepatenkintas Paslaugų teikėjo ar subtiekėjo Preliminariajai sutarčiai vykdyti paskirtu darbuotoju (specialistu) ar jo kompetencija, Užsakovas turi teisę rašytiniu prašymu kreiptis į Paslaugų teikėją dėl šio darbuotojo pakeitimo, nurodydamas motyvus; 
63.2. dėl darbuotojo (specialisto) nedarbingumo, nutrūkus darbo sutarčiai ar dėl kitų objektyvių priežasčių, kurias Paslaugų teikėjas turi pagrįsti.
63.3.  Paslaugų teikėjas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų
64. Paslaugų teikėjas, gavęs 63.1 papunktyje nurodytą Užsakovo prašymą, privalo per protingą terminą, bet ne ilgiau kaip per 10 (dešimt) kalendorinių dienų paskirti kitą darbuotoją (specialistą) ar užtikrinti, kad subtiekėjas paskirtų kitą darbuotoją (specialistą), atitinkantį Pirkimo dokumentuose nustatytus kvalifikacinius reikalavimus, jeigu tokie reikalavimai buvo nustatyti Preliminariąją sutartį vykdančiam darbuotojui (specialistui). Prieš paskirdamas naują darbuotoją (specialistą), Paslaugų teikėjas turi informuoti apie jį Užsakovą ir pateikti naujo darbuotojo (specialisto) kvalifikaciją patvirtinančius dokumentus. Užsakovui sutikus, Šalys raštu sudaro susitarimą dėl darbuotojo (specialisto) pakeitimo. Šis susitarimas laikomas neatskiriama Preliminariosios sutarties dalimi. 
65. Preliminariosios sutarties 63.2 ir 63.3 papunktyje nurodytu atveju Paslaugų teikėjas turi raštu informuoti Užsakovą ir gauti Užsakovo rašytinį sutikimą. Jeigu Pirkimo dokumentuose keliami kvalifikaciniai reikalavimai Preliminarią sutartį vykdančiam darbuotojui (specialistui), naujas (keičiamas) darbuotojas (specialistas) privalo atitikti visus Pirkimo dokumentuose nustatytus kvalifikacinius reikalavimus . Tinkamumą įrodančius dokumentus Paslaugų teikėjas privalo pateikti Užsakovui. Užsakovui sutikus, Šalys raštu sudaro susitarimą dėl darbuotojo (specialisto) pakeitimo ar naujo darbuotojo (specialisto) pasitelkimo. Šis susitarimas laikomas neatskiriama Preliminariosios sutarties dalimi. 
66. Tuo atveju, kai Paslaugų teikėjas yra jungtinės veiklos sutarties pagrindu veikianti Paslaugų teikėjų grupė, jos nariai Užsakovui už Preliminariosios sutarties vykdymą atsako solidariai. Jeigu Paslaugų teikėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Paslaugų teikėjas su tokiais ūkio subjektais už Preliminariosios sutarties vykdymą atsako solidariai (jeigu to buvo reikalaujama pirkimo dokumentuose).
67. Paslaugų teikėjas, vykdantis Preliminariąją sutartį kaip Paslaugų teikėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Preliminariosios sutarties, įskaitant, bet neapsiribojant atvejais, kai Partneris neatitinka Viešųjų pirkimų įstatymo ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Preliminariosios sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
68. Paslaugų teikėjas, vykdantis Preliminariąją sutartį kaip Paslaugų teikėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Preliminariosios sutarties pakeitimų ir taip negali būti siekiama išvengti VPĮ ir kitų teisės aktų taikymo.
69. Paslaugų teikėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Užsakovui šiuos dokumentus:
69.1. argumentuotą rašytinį prašymą pakeisti Paslaugų teikėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Preliminariojoje sutartyje;
69.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
69.3. pasiliekančiojo Partnerio ar naujai pasitelkiamo Partnerio kvalifikaciją patvirtinančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems Kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma).
70. Užsakovas, gavęs Paslaugų teikėjo prašymą su kitais Preliminariojoje sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Paslaugų teikėją apie sutikimą arba apie nesutikimą atsisakyti ar pakeisti Partnerį. Užsakovui sutikus, Šalys pasirašo Susitarimą, kuris laikomas neatsiejama Preliminariosios sutarties dalimi. Prieš Susitarimo pasirašymą, Užsakovui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.


XIII SKYRIUS. KONFIDENCIALI INFORMACIJA

71.  Šalys įsipareigoja laikytis konfidencialumo ir be kitos Šalies rašytinio sutikimo neatskleisti, neskelbti ir neperduoti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus, taip pat nenaudoti jos kitais, nei Užsakovo interesais. Šiame punkte nurodyti apribojimai netaikomi Paslaugų teikėjui dalinantis konfidencialia informacija su kitais subjektais , kaip tai nurodyta 6.5. p.  
72. Konfidencialia informacija pagal šią Preliminariąją sutartį laikoma visa ir bet kokia informaciją, kuri bet kokia forma Paslaugų gavėjo buvo gauta iš Užsakovo, ar tapo prieinama ar žinoma vykdant Preliminariąją sutartį, dalyvaujant Konkurse ir Neatnaujintame varžymesi, taip pat sudarant ir vykdant Pirkimo sutartį. 
73. Šalis turi teisę atskleisti kitos Šalies konfidencialią informaciją šiais atvejais: 
73.1. konfidencialios informacijos atskleidimas yra būtinas tinkamam Šalies teisių ar pareigų pagal Preliminarią sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Preliminarioje sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo; 
73.2. konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme. 
74. Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą. 
75. Šalis atsako: 
75.1 už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą; 
75.2 už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui. 
75.3 Šalis, nepagrįstai atskleidusi kitos Šalies konfidencialią informaciją, laikoma padariusia esminį Preliminariosios sutarties pažeidimą. 


XIV SKYRIUS. ASMENS DUOMENŲ APSAUGA

76. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis. 
77.Šalys, kaip atskiri asmens duomenų valdytojai, tvarkys Preliminarioje sutartyje aprašytus asmens duomenis asmenų, atsakingų už Preliminarios sutarties vykdymą; už Preliminarios sutarties, jos pakeitimų ir Tiekėjo (-ų) pasiūlymo (-ų) paviešinimą atsakingų asmenų Preliminarioje sutartyje nurodytus asmens duomenis; bei Paslaugas teikiančio Tiekėjo darbuotojų (specialistų) būtinus tvarkyti asmens duomenis (vardas, pavardė, pareigos, kontaktiniai duomenys, kt.). Atitinkami asmens duomenys tvarkytini pagal 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas), Lietuvos Respublikos duomenų teisinės apsaugos įstatymą ir kitus teisės aktus, reglamentuojančius asmens duomenų tvarkymą bei tinkamą apsaugą. Teisinis pagrindas nurodytų asmens duomenų tvarkymui – teisinė prievolė, numatyta Viešųjų pirkimų įstatyme, kituose taikytinuose teisės aktuose (Reglamento 6 str. 1 d. c) p.). Šalys įsipareigoja atitinkamus asmens duomenis tvarkyti tik tiek, kiek būtina dėl Preliminarios sutarties vykdymo, įgyvendinant tinkamas technines, organizacines ir teisines asmens duomenų apsaugos priemones asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį. Pasibaigus Sutarčiai Šalys įsipareigoja sunaikinti turimus asmens duomenis, išskyrus jeigu taikytini teisės aktai numato ilgesnį saugojimo terminą.



XV SKYRIUS. BAIGIAMOSIOS NUOSTATOS

78. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.
79. Pirkimas laikomas žaliuoju pirkimu, nes perkama nematerialaus pobūdžio paslauga (kuri aprašyta techninėje specifikacijoje ir Pirkimo sutarties projekte), kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija, 4.4.3 p.).
80. Užsakovo paskirtas asmuo, atsakingas už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra: vardas, pavardė, pareigos el. paštas__________________, tel. _________________.
81. Preliminariosios sutarties priedai yra neatskiriamos Preliminariosios sutarties dalys. 
82.  Preliminarioj sutartis sudaryta lietuvių kalba. 
83. Prie Preliminariosios sutarties pridedami priedai ir dokumentai:
83.1 Paslaugų pirkimo-pardavimo sutarties projektas (preliminarioje sutartyje įvardijamas kaip Pirkimo sutarties projektas) (1 priedas);
      83.2 Paslaugų techninė specifikacija (2 priedas);
83.3 Paslaugų įkainiai ir pasiūlymų eilė (3 priedas);
83.4 Sutarties vykdymui skiriamų specialistų sąrašas (pridedamas kiekvieno Paslaugų teikėjo atskiras sąrašas) (4 priedas);
83.5 Subtiekėjų sąrašas, pridedamas kiekvieno Paslaugų teikėjo atskiras sąrašas) (5 priedas).
83.6 Tiekėjų pasiūlymai pateikti Konkursui (6 priedas);
83.7 Susitarimas dėl asmens duomenų tvarkymo (7 priedas).
83.8 Įsipareigojimas saugoti informacijos ir asmens duomenų paslaptis (8 priedas).
83.9 Konfidencialumo susitarimas (9 priedas).

	UŽSAKOVAS

Lietuvos bankas
	PASLAUGŲ TEIKĖJAS

(Pavadinimas)

	Juridinio asmens kodas 188607684
	Juridinio asmens kodas

	PVM mokėtojo kodas LT886076811
	PVM mokėtojo kodas

	Gedimino pr. 6, 01103 Vilnius
tel. (0 5) 268 0029 
el. paštas info@lb.lt        
A. s. LT41 1010 0000 0012 3456
Lietuvos banke

(Pareigų pavadinimas)
(Vardas ir pavardė)
	(Registruotos buveinės adresas)
tel.         
el. paštas 
A. s. 
bankas

(Pareigų pavadinimas)
(Vardas ir pavardė)








































Preliminariosios sutarties 1 priedas

(Pirkimo sutarties projektas)

(pildoma sutarties sudarymo metu pagal pirkimo dokumentų sąlygas)



	
	



Preliminariosios sutarties 2 priedas

TURTO IR ĮSIPAREIGOJIMŲ VERTINIMO PASLAUGŲ
TECHNINĖ SPECIFIKACIJA

(pildoma sutarties sudarymo metu pagal pirkimo dokumentų sąlygas)



	UŽSAKOVAS

Pareigos

Vardas, pavardė
	PASLAUGŲ TEIKĖJAS

Pareigos

Vardas, pavardė






Preliminariosios sutarties 3 priedas

PASLAUGŲ ĮKAINIAI IR PASIŪLYMŲ EILĖ
(pildomas pagal pirkimo sąlygų reikalavimus ir tiekėjo pasiūlymą)

	Vieta pasiūlymų eilėje
	Paslaugų teikėjo pavadinimas
	Paslaugų įkainis,
 EUR be PVM/val.
	
Pasiūlymo kaina, Eur be PVM
	
Pasiūlymo kaina, Eur su PVM

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	




	UŽSAKOVAS

Pareigos

Vardas, pavardė
	PASLAUGŲ TEIKĖJAS

Pareigos

Vardas, pavardė



Preliminariosios sutarties 4 priedas


SUTARTIES VYKDYMUI SKIRIAMŲ SPECIALISTŲ SĄRAŠAS 
(pildomas pagal pirkimo sąlygų reikalavimus ir tiekėjo pasiūlymą)


	Eil. Nr.
	Paslaugas teikiančio specialisto – kvalifikacija,  vardas, pavardė 
	Specialistų kvalifikacijos reikalavimai


	1.
	______________
	

	2.
	______________
	

	3.
	______________
	

	
	
	















	UŽSAKOVAS

Pareigos

Vardas, pavardė
	PASLAUGŲ TEIKĖJAS

Pareigos

Vardas, pavardė



Preliminariosios sutarties 5 priedas



SUBTIEKĖJŲ SĄRAŠAS 
(pildomas pagal pirkimo sąlygų reikalavimus ir tiekėjo pasiūlymą)

	Eil.
Nr.
	Subtiekėjo pavadinimas, kontaktiniai duomenys, atstovai
	Įsipareigojimų dalis 
(nurodyti konkrečius pagal preliminariąją/pirkimo sutartį prisiimamus įsipareigojimus, kuriuos vykdys subtiekėjas)

	1
	2
	3

	1.
	
	

	
	
	




	UŽSAKOVAS

Pareigos

Vardas, pavardė
	PASLAUGŲ TEIKĖJAS

Pareigos

Vardas, pavardė

SUSITARIMAS DĖL ASMENS DUOMENŲ TVARKYMO
Lietuvos bankas (toliau – Užsakovas), atstovaujamas _____________, veikiančio pagal __________, ir _____________ (toliau – Paslaugų teikėjas), atstovaujama __________, veikiančio pagal __________, toliau kartu vadinamos Šalimis, o kiekviena atskirai – Šalimi,
 
atsižvelgiant į tai, kad:
 
(III) Šalys sudaro Preliminarią sutartį dėl turto ir įsipareigojimų vertinimo paslaugų pirkimo sutartį (toliau – Sutartis), kurios pagrindu [apibūdinamos paslaugos] (toliau – Paslaugos).
(III) Sutartimi Šalys patvirtinimo, jog yra Sutarties pagrindu teikiamų / gaunamų asmens duomenų valdytojai, įsipareigojantys laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46 EB, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų.
(III) Bendradarbiaudamos pagal Sutartį ir atsižvelgdamos į tai, jog veikia kaip asmens duomenų valdytojai, Šalys siekia nustatyti tinkamas asmens duomenų tvarkymo sąlygas, jų reikiamą apsaugą bei užtikrinti atitikimą asmens duomenų apsaugos teisės aktų, kaip jie apibrėžiami žemiau, reikalavimams,
 
susitaria sudaryti šį Susitarimą dėl asmens duomenų tvarkymo (toliau – Susitarimas), kuris laikomas neatskiriama Sutarties dalimi. 

 
1. SĄVOKOS
1.1. Šiame Susitarime (išskyrus, jeigu kontekstas reikalautų kitos reikšmės) nurodytos sąvokos turi tokias reikšmes, kokios apibrėžtos Susitarimo preambulėje ir toliau šiame Susitarimo 1.1 punkte:
1.1.1. „Asmens duomenys“ reiškia Šalių viena kitai perduodamą informaciją apie Duomenų subjektus, kurią sudarantys duomenys pagal Asmens duomenų apsaugos teisės aktus laikomi asmens duomenimis;
1.1.2. „Asmens duomenų apsaugos teisės aktai“ reiškia Reglamentą, Lietuvos Respublikos asmens duomenų teisinės apsaugos įstatymą ir visus kitus ir bet kokius galiojančius ir taikomus teisės aktus, institucijų nurodymus, paaiškinimus, teismų sprendimus, nustatančius bet kurios iš Šalių ar jų abiejų teises ir (arba) pareigas, susijusias su Asmens duomenų tvarkymu;
1.1.3. „Reglamentas“ reiškia 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;
1.1.4. „Duomenų subjektas“ reiškia fizinį asmenį, kurio Asmens duomenis Šalys perduoda viena kitai ir tvarko, įgyvendindamos Sutartį.
1.2. Susitarimo preambulėje arba 1.1 punkte neapibrėžtos Susitarime naudojamos sąvokos turi tokią reikšmę, kokią jos turi Asmens duomenų apsaugos teisės aktuose ir (arba) Sutartyje.
1.3. [Šalys susitaria, kad šį Susitarimą parengė abi Šalys kartu, o ne viena kuri Šalis be kitos Šalies dalyvavimo bei kiekviena iš Šalių prieš pasirašydama Susitarimą turėjo galimybę derėtis ir pasikonsultuoti su reikiamų sričių konsultantais].
 
2. SUSITARIMO DALYKAS
2.1. Šiame Susitarime nustatyta tvarka ir sąlygomis Šalys perduoda ir gauna viena iš kitos Asmens duomenis bei atlieka kitas susijusias Asmens duomenų tvarkymo operacijas. 
2.2. Atitinkamas Asmens duomenų tvarkymas vykdomas dėl Paslaugų teikimo bei gavimo Susitarimo 2.3, 2.4 punktuose detalizuojama apimtimi.
2.3. Užsakovo perduodami Paslaugų teikėjui Asmens duomenys:
2.3.1. Asmens duomenis Užsakovas tvarko: LB tarnautojų asmens duomenis Užsakovas tvarko siekiant užtikrinti tinkamą Lietuvos banko vidinių paslaugų teikimą, remiantis Reglamento 6 straipsnio 1 dalies b ir f punktais, kitų 2.3.3 punkte nurodytų subjektų asmens duomenis LB tvarko vadovaujantis Reglamento 6 straipsnio e punktu, FTĮ VIII skyriumi, siekiant įgyvendinti FTĮ VIII skyriaus nuostatas ir pateikia Paslaugų teikėjui, kiek tai būtina dėl Sutarties tinkamo vykdymo.
2.3.2. Susitarimo ir Sutarties pagrindu gautus Asmens duomenis Paslaugų teikėjas tvarko [įrašyti pagal Paslaugų teikėjo asmens duomenų tvarkymo dokumentaciją] tikslu, remiantis Reglamento [įrašyti pagal Paslaugų teikėjo asmens duomenų tvarkymo dokumentaciją] pagrindu, kiek tai būtina dėl Sutarties tinkamo vykdymo.
2.3.3. Duomenų subjektų kategorijos: LB tarnautojai dalyvaujantys kredito įstaigos turto ir įsipareigojimų vertinimo procese; vertinamos kredito įstaigos atsakingi asmenys, kiti asmenys, kurių asmens duomenys yra kredito įstaigos dokumentuose, įskaitant, bet neapsiribojant akcininkus, vadovus, paskolų turėtojus, indėlininkus ir kt. 
2.3.4. Asmens duomenų rūšys: Lietuvos banko tarnautojų vardas, pavardė, el. pašto adresas, darbovietės pavadinimas, pareigos, struktūrinis padalinys; vertinamos kredito įstaigos atsakingų asmenų, akcininkų, vadovų, paskolų gavėjų, indėlininkų tapatybės, kontaktiniai, finansiniai, ekonominiai, su darbo santykiais ar veikla susiję duomenys, teisiniai ir sutartiniai ir kiti duomenys ta apimtimi, kiek tai yra būtina suteikti turto ir įsipareigojimų vertinimo paslaugas pagal Sutartį.
2.3.5. Atliekami Asmens duomenų tvarkymo veiksmai pagal šį Susitarimą: perdavimas, supažindinimas, naudojimas, vertinimas, saugojimas, kiek tai būtina Susitarimo 2.3.1, 2.3.2 punktuose numatytam Asmens duomenų tvarkymo tikslui.
2.3.6. Susitarimo pagrindu perduotų Asmens duomenų saugojimo terminas: Paslaugų teikėjas gautus Asmens duomenis tvarko [įrašyti konkretų terminą pagal Paslaugų teikėjo asmens duomenų tvarkymo dokumentaciją].
2.4. Paslaugų teikėjo perduodami Užsakovui Asmens duomenys:
2.4.1. Asmens duomenis Paslaugų teikėjas tvarko [įrašyti pagal Paslaugų teikėjo asmens duomenų tvarkymo dokumentaciją] tikslu, remiantis Reglamento [įrašyti] pagrindu ir pateikia Užsakovui, kiek tai būtina dėl Sutarties tinkamo vykdymo.
2.4.2. Sutarties pagrindu gautus Asmens duomenis Užsakovas tvarko vadovaujantis Reglamento 6 straipsnio e punktu, FTĮ VIII skyriumi siekiant įgyvendinti FTĮ VIII skyriaus nuostatas.
2.4.3. Asmens duomenų rūšys: asmens duomenys, nurodyti vertinimo ataskaitoje, vertinamos kredito įstaigos atsakingų asmenų, akcininkų, vadovų, paskolų gavėjų, indėlininkų tapatybės, kontaktiniai, finansiniai, ekonominiai, su darbo santykiais ar veikla susiję duomenys, teisiniai ir sutartiniai ir kiti duomenys ta apimtimi, kiek tai yra būtina suteikti turto ir įsipareigojimų vertinimo paslaugas pagal Sutartį.
2.4.4. Atliekami Asmens duomenų tvarkymo veiksmai pagal šį Susitarimą: perdavimas, supažindinimas, naudojimas, vertinimas, saugojimas kiek tai būtina Susitarime numatytiems Asmens duomenų tvarkymo tikslams.
2.4.5. Susitarimo pagrindu perduotų Asmens duomenų saugojimo terminas: gautus Asmens duomenis Užsakovas tvarko teisės aktų pagrindu Užsakovo vidaus teisės aktais nustatytais terminais, kiek tai būtina numatytiems Asmens duomenų tvarkymo tikslams. 
2.5. Asmens duomenų tvarkymą reglamentuojantys, Susitarimui ir Sutarčiai aktualūs, vidiniai Užsakovo teisės aktai:
2.5.1. Lietuvos banko bendrieji asmens duomenų tvarkymo nuostatai, patvirtinti Lietuvos banko valdybos pirmininko 2018 m. liepos 20 d. įsakymu Nr. V 2018/(1.7.E-260603)-02-113 „Dėl Lietuvos banko bendrųjų asmens duomenų tvarkymo nuostatų patvirtinimo“;
2.5.2. Kiti Užsakovo teisės aktai, reglamentuojantys Asmens duomenų tvarkymą, fizines, technines ir organizacines priemones, užtikrinančias Užsakovo turto ir informacijos apsaugą.
2.6. Asmens duomenų tvarkymą reglamentuojantys, aktualūs atvejui Paslaugų teikėjo vidiniai teisės aktai:
2.6.1. [įrašyti];
2.6.2. [įrašyti].
2.7. Asmens duomenų apsaugos teisės aktų reikalavimuose (įskaitant, Reglamento 13 ir 14 straipsniuose) numatytomis sąlygomis ir atvejais, jeigu netaikomos išimtys, tinkamą informaciją Duomenų subjektams apie jų asmens duomenų tvarkymą pagal Susitarimą ir Sutartį įsipareigoja pateikti Paslaugų teikėjas.
2.8. Šalys susitaria ir pripažįsta, kad šio Susitarimo ir Sutarties vykdymo atžvilgiu kiekviena yra savarankiškas Asmens duomenų valdytojas, atsakantis už atliekamą Asmens duomenų tvarkymą. 
 
3. ASMENS DUOMENŲ TVARKYMO SĄLYGOS IR DUOMENŲ SUBJEKTŲ TEISIŲ ĮGYVENDINIMAS
3.1. Šalys tvarkys Duomenų subjektų Asmens duomenis tikslais, nurodytais Susitarime, laikydamosi Asmens duomenų apsaugos teisės aktų, taip pat šio Susitarimo ir kitų tarp Šalių sudarytos Sutarties reikalavimų.
3.2. Šalys nenaudoja pagal Sutartį ir šį Susitarimą gautų Asmens duomenų kitais tikslais nei jie buvo sutrinkti / gauti, nebent Asmens duomenų apsaugos teisės aktai leistų Asmens duomenų tvarkymą kitais tikslais ir yra išpildyti visi tokiam susijusiam asmens duomenų tvarkymo tikslui taikomi Asmens duomenų apsaugos teisės aktų numatyti reikalavimai. Paslaugų teikėjas neturi teisės Asmens duomenų, gautų iš Užsakovo, tvarkyti nesusijusiais, taip pat rinkodaros tikslais.
3.3. Šalys bendradarbiauja ir, esant būtinumui, teikia pagalbą viena kitai sprendžiant klausimus, susijusius su Asmens duomenų tvarkymu pagal šį Susitarimą ir (arba) Sutartį.
3.4. Bet kuri Šalis nedelsdama raštu informuoja kitą Šalį, jeigu sužino apie bet kokias galimas ar esamas faktines ir teisines aplinkybes, kurios gali padaryti įtaką Asmens duomenų tvarkymui, Šalių statusui ir teisėms bei pareigoms pagal šį Susitarimą ir (arba) Sutartį, įskaitant, bet neapsiribojant:
3.4.1. Pasikeitimais Šalių veikloje;
3.4.2. Galiojančiais teismų, Valstybinės duomenų apsaugos inspekcijos ar kitų valstybės institucijų sprendimais, nurodymais ar rekomendacijomis;
3.4.3. Trečiųjų Šalių reikalavimais.
3.5. Greta kitų šiame Susitarime, Sutartyje ir Asmens duomenų apsaugos teisės aktuose nustatytų įsipareigojimų, kiekviena iš Šalių įsipareigoja:
3.5.1. Tvarkyti Asmens duomenis tik tokiu mastu, koks yra minimaliai būtinas Asmens duomenų tvarkymo tikslams, nurodytiems Susitarime, pasiekti;
3.5.2. Nepažeisti Duomenų subjektų teisių ir užtikrinti iš Asmens duomenų apsaugos teisės aktų kylančių Duomenų subjektų teisių įgyvendinimą bei apsaugą;
3.5.3. Įgyvendinti ir visą Susitarimo ir Sutarties galiojimo laiką taikyti tinkamas ir reikalingas procedūras, užtikrinančias Asmens duomenų apsaugos teisės aktų reikalavimų įgyvendinimą ir tinkamą Duomenų subjektų teisių apsaugą;
3.5.4. Tinkamai tvarkyti Asmens duomenų tvarkymo veiklos įrašus, jei, pagal Asmens duomenų apsaugos teisės aktų reikalavimus, turi tokią pareigą;
3.5.5. Nedelsiant informuoti kitą Šalį, jei informuojančios Šalies nuomone, kitos Šalies veiksmai / neveikimas galimai pažeidžia Asmens duomenų apsaugos teisės aktų reikalavimus;
3.5.6. Užtikrinti kitų atitinkamai Šaliai taikomų Asmens duomenų apsaugos teisės aktų reikalavimų vykdymą;
3.5.7. saugoti Asmens duomenis ne ilgiau, nei to reikalauja konkretus Asmens duomenų tvarkymo tikslas;
3.5.8. apie pastebėtas pateiktų / gaunamų Asmens duomenų klaidas arba neatitikimus nedelsiant informuoti kitą Šalį.
3.6. Jei Paslaugų teikėjas gauna Duomenų subjekto prašymą įgyvendinti teises pagal Asmens duomenų apsaugos teisės aktus dėl Asmens duomenų tvarkymo pagal šį Susitarimą / Sutartį, tokį prašymą jis pateikia, kiek tai leistina teisės aktais, ir Užsakovo žiniai. Kiekviena Šalis privalo tinkamai įgyvendinti Duomenų subjektų teises pagal Asmens duomenų apsaugos teisės aktus dėl savo atliekamo Asmens duomenų tvarkymo tais tikslais, už kuriuos ta Šalis atsako.
 
4. ASMENS DUOMENŲ SAUGUMO TECHNINĖS IR ORGANIZACINĖS PRIEMONĖS
4.1. Užsakovas Susitarimo 2.3.4 punkte detalizuotą Asmens duomenų (išskyrus LB tarnautojų asmens duomenų) pateikimą vykdo tokia tvarka: el. laišku Paslaugų teikėjui (el. paštu [įrašyti]) pateikiant šifruotus Asmens duomenis ir kitu būdu (telefonu (numeris [įrašyti]) SMS / skambučio metu, per JIRA, ar kt.) pateikia iššifravimo slaptažodį. 
4.2. Šalys įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas, atsižvelgiant į pavojus, kurie kyla dėl duomenų tvarkymo, visų pirma dėl netyčinio arba neteisėto persiųstų, saugomų ar kitaip tvarkomų duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų.
4.3. Šalys įsipareigoja įgyvendinti tinkamas technines, organizacines ir teisines Asmens duomenų apsaugos priemones Asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį. Be kita ko, Šalys privalo užtikrinti ir teikiamų Asmens duomenų patikimumą (teisingumą). Šalys užtikrina tinkamą apsaugą duomenų pateikimo kitai Šaliai etape. Jei Užsakovas pagrįstai reikalauja, Paslaugų teikėjas turi įdiegti papildomas technines ir organizacines saugumo priemones ar įgyvendinti tvarkymo pokyčius be papildomų išlaidų. 
4.4. Šalys turi užtikrinti pakankamą Asmens duomenų saugumo lygį. Atsižvelgdamas į techninių galimybių̨ išsivystymo lygį, įgyvendinimo sąnaudas bei Asmens duomenų̨ tvarkymo pobūdį̨, aprėptį̨, kontekstą̨ ir tikslus, taip pat Asmens duomenų tvarkymo keliamus įvairios tikimybės ir rimtumo pavojus fizinių asmenų̨ teisėms ir laisvėms, Šalys įgyvendina tinkamas technines ir organizacines priemones, kad būtų̨ užtikrintas pavojų̨ atitinkančio lygio saugumas, įskaitant inter alia (jei reikia / kiek konkrečiu atveju reikia): 
4.4.1. pseudonimų suteikimą Asmens duomenims ir jų šifravimą; 
4.4.2. gebėjimą̨ užtikrinti nuolatinį Asmens duomenų tvarkymo sistemų̨ ir paslaugų konfidencialumą̨, vientisumą, prieinamumą ir atsparumą; 
4.4.3. gebėjimą̨ laiku atkurti sąlygas ir galimybes naudotis Asmens duomenimis fizinio ar techninio incidento atveju;
4.4.4. reguliarų techninių ir organizacinių priemonių̨, kuriomis užtikrinamas Asmens duomenų̨ tvarkymo saugumas, tikrinimo, vertinimo ir veiksmingumo vertinimo procesą.
4.5. Įgyvendindamas technines ir organizacines priemones, nurodytas Susitarimo 4.4 punkte, Šalys taiko ir šias priemones:
4.5.1. fizinės prieigos apsaugą: neprižiūrimos patalpos su kompiuterine įranga ir asmenine informacija turi būti laikomos užrakintos, siekiant apsaugoti asmens duomenis nuo neteisėto naudojimo, poveikio ar vagystės;. 
4.5.2. duomenų atkūrimo procesą, skirtą nuskaityti asmens duomenis, atkurtus iš atsarginių kopijų;
4.5.3. leidimų kontrolę (prieiga prie asmens duomenų galima per techninę leidimų kontrolės sistemą). Leidimas turi galioti tik tiems asmenims, kuriems asmens duomenys reikalingi tiesioginėms darbo funkcijoms atlikti. Vartotojo vardai ir slaptažodžiai turi būti privatūs ir negali būti perduoti kitiems subjektams. Taip pat turi būti nustatytos leidimų suteikimo ir panaikinimo procedūros;
4.5.4. galimybę registruoti prisijungimus prie asmens duomenų. Turi būti sudarytos sąlygos retrospektyviai peržiūrėti tokius prisijungimus duomenų bazėse;
4.5.5. saugią komunikaciją, kai išoriniai duomenų perdavimo ryšiai apsaugomi naudojant technines funkcijas, užtikrinančias leidimą prisijungti, taip pat turinio šifravimą tranzitu perduodamuose duomenų perdavimo kanaluose už Šalies kontroliuojamų sistemų;
4.5.6. procesus, skirtus saugiam asmens duomenų naikinimui užtikrinti, kai fiksuotos arba keičiamos laikmenos nebenaudojamos pagal paskirtį;
4.5.7. konfidencialumo susitarimų sudarymą su paslaugų teikėjais, aptarnaujančiais ir prižiūrinčiais įrangą, naudojamą asmens duomenims saugoti;
4.5.8. paslaugų teikėjų priežiūrą Šalių patalpose. Laikmena, kurioje yra asmens duomenys turi būti pašalinama iš patalpų, jei priežiūra neįmanoma. 
4.6. Kiekviena iš Šalių, sužinojusi apie bet kokią neleistiną prieigą prie Susitarimo ir Sutarties pagrindu tvarkymų Asmens duomenų ar kitą (galimai įvykusį) saugumo incidentą (toliau – asmens duomenų saugumo pažeidimas), turi imtis visų reikalingų veiksmų minimizuoti žalą ir apsaugoti Asmens duomenis, taip pat privalo nepagrįstai nedelsiant nuo tada, kai jis sužino apie asmens duomenų saugumo, pranešti apie tai kitai Šaliai.
4.7. Kiekviena Šalis tinkamai dokumentuoja Asmens duomenų saugumo pažeidimo faktą ir jo šalinimo veiksmus. Užsakovui pareikalavus, Paslaugų teikėjas privalo nedelsiant pateikti Užsakovui atitinkamą dokumentaciją (kiek pažeidimas susijęs su Sutartimi ir (ar) Susitarimu), ir įrodyti, jog tvarkant Asmens duomenis (kiek tai susiję su šiuo Susitarimu ir (ar) Sutartimi) buvo imtasi visų Asmens duomenų apsaugos teisės aktuose numatytų reikalavimų ir priemonių. 
 
5. PRIEIGŲ RIBOJIMAS
5.1. Kiekviena Šalis privalo suteikti prieigą prie Asmens duomenų tik tiems įgaliotiems asmenims (darbuotojams ir pan.), kuriems tokia prieiga yra būtina, siekiant Asmens duomenų tvarkymo tikslų (nurodytų Susitarime), bei kurie įsipareigojo tvarkyti Asmens duomenis pagal šiame Susitarime / Sutartyje nustatytas taisykles ir laikytis konfidencialumo (kaip tai detalizuojama Sutartyje) ne mažesne apimtimi, kiek pati Šalis.
5.2. Kiekviena Šalis užtikrina, kad jos įgalioti asmenys, nurodyti Susitarimo 5.1 punkte, yra tinkamai ir pakankamai supažindinti su Asmens duomenų apsaugos teisės aktų reikalavimais.
 
6. ASMENS DUOMENŲ PERDAVIMAS
6.1. Perduoti Asmens duomenis tretiesiems asmenimis ir (arba) į trečiąją valstybę ar tarptautinei organizacijai, įskaitant ir Asmens duomenų perdavimą jų tvarkymo tikslais, Paslaugų teikėjas turi teisę tik teisės aktų nustatyta tvarka ir atvejais. Paslaugų teikėjas asmens duomenis gali perduoti tik laikantis Sutarties ir Susitarimo nuostatų, užtikrinant konfidencialumo nuostatas.
6.2. Paslaugų teikėjas be išankstinio konkretaus Užsakovo leidimo, negali perduoti Asmens duomenų už Europos ekonominės erdvės (toliau – EEE) ribų, išskyrus atvejus, kai Paslaugų teikėjas dalinasi Asmens duomenimis su (nurodyti tiekėjo pavadinimą) įmonėmis BCR (Binding corporate rules) pagrindu. Jei Užsakovas patvirtina tokį Asmens duomenų perdavimą, duomenų perdavimo šalys turi sudaryti privalomą susitarimą pagal galiojantį Europos Komisijos sprendimą dėl sutarčių standartinių sąlygų, nustatytų asmens duomenų perdavimui trečiosiose šalyse įsikūrusiems duomenų tvarkytojams / valdytojams, arba užtikrinti, kad būtų bent viena Reglamento nustatyta sąlyga, leidžianti perduoti asmens duomenis už EEE ribųPaslaugų teikėjas, pasitelkdamas duomenų tvarkytojus / subtvarkytojus, esančius už EEE ribų, Susitarimo 6.2 punkte nustatyta tvarka sudaro privalomą susitarimą su juridiniu asmeniu, esančiu už EEE ribų.
6.3. Užsakovas, esant pagrįstoms aplinkybėms, gali atšaukti leidimą perduoti Asmens duomenis į trečiąsias valstybes. Tokiu atveju Paslaugų teikėjas nedelsdamas nutraukia Asmens duomenų perdavimą į trečiąsias valstybės ir pateikia rašytinį nutraukimo patvirtinimą.
 
7. ŠALIŲ ATSAKOMYBĖ
7.1. Užsakovas turi teisę reikalauti Paslaugų teikėjo pateikti informaciją / dokumentus, kurių reikia norint įsitikinti, kad Paslaugų teikėjas tinkamai vykdo Susitarime nustatytus reikalavimus ir Asmens duomenis tvarko Susitarime numatytais tikslais.
7.2. Kilus poreikiui, Užsakovas, siekdamas įsitikinti, ar tinkamai vykdomi Sutarties, Susitarimo ir (arba) Asmens duomenų apsaugos teisės aktų reikalavimai, turi teisę prašyti Paslaugų teikėjo, kad šis pateiktų išsamią ataskaitą apie atliktus veiksmus ar priemones, susijusias su Asmens duomenų tvarkymu bei apsauga, ir (ar) turi teisę pavesti kompetentingoms įmonėms ar institucijoms atlikti šių Asmens duomenų tvarkymo auditą.
7.3. Šalys atsako už savo pareigų pagal Susitarimą ir (arba) Sutartį bei Asmens duomenų apsaugos teisės aktus nevykdymą bei netinkamą vykdymą.
7.4. Užsakovas turi teisę gauti žalos atlyginimą iš Paslaugų teikėjo dėl šio Susitarimo, Sutarties nevykdymo ir (arba) netinkamo vykdymo. 
7.5. Be žalos atlyginimo už pažeidimą, kuris gali atsirasti dėl šio Susitarimo ir (arba) Sutarties nesilaikymo, Užsakovas turi teisę gauti žalos atlyginimą iš Paslaugų teikėjo už visas Užsakovo patirtas išlaidas, mokesčius ir baudas pagal Asmens duomenų apsaugos teisės aktus, jei tvarkymas, atliktas Paslaugų teikėjo arba jo pasitelktų duomenų tvarkytojų / subtvarkytojų (jeigu pasitelkti), nulėmė žalos atsiradimą.
7.6. Šalys neturi teisės į atlyginimą už šiame Susitarime numatytų įsipareigojimų vykdymą.
7.7. Bet kuri Šalis negali perduoti savo teisių ir pareigų pagal šį Susitarimą be kitos Šalies raštiško sutikimo. 
7.8. Už Šalies pasitelktų įgaliotų asmenų (darbuotojų, konsultantų ir pan.), kuriems suteikta teisė tvarkyti Asmens duomenis, padarytus Susitarimo, Sutarties ir (arba) Asmens duomenų apsaugos teisės aktų pažeidimus atsako pasitelkusioji Šalis.
7.9. Įvykus nenugalimos jėgos aplinkybėms (Force Majeure), Šalys vadovaujasi Lietuvos Respublikos civilinio kodekso nuostatomis ir Atleidimo nuo atsakomybės esant nenugalimos jėgos (Force Majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (Force Majeure) aplinkybėms taisyklių patvirtinimo“. Šalis, negalinti įvykdyti Sutartyje nurodytų įsipareigojimų dėl nenugalimos jėgos aplinkybių, raštu ne vėliau kaip per 5 (penkias) darbo dienas nuo nenugalimos jėgos aplinkybių atsiradimo ar sužinojimo dienos apie jas praneša kitai Šaliai. Jeigu nenugalimos jėgos aplinkybės užsitęsia ilgiau kaip 3 (tris) mėnesius, Šalys tarpusavio rašytiniu susitarimu gali nutraukti Susitarimą.
 
8. BAIGIAMOSIOS NUOSTATOS
8.1. Susitarimas įsigalioja kai Šalys jos skaitmeninę versiją pasirašo kvalifikuotais elektroniniais parašais ir galioja tol, kol galioja Sutartis. Konfidencialumo įsipareigojimai galioja ir pasibaigus Susitarimo galiojimui. Šalys susitaria, kad Susitarimo skaitmeninės versijos pasirašymas kvalifikuotu elektroniniu parašu prilyginamas sutarties pasirašymui raštu.
8.2. Jei Susitarime / Sutartyje aiškiai nenurodytas kitas terminas, ar Užsakovas konkrečiu atveju nenurodys kitaip, savo įsipareigojimus kiekviena iš Šalių privalo įvykdyti nepagrįstai nedelsdama, t. y. per trumpiausią protingą terminą. 
8.3. Šis Susitarimas yra laikomas neatskiriama Sutarties dalimi ir gali būti pakeistas ir (arba) papildytas tik raštišku Šalių susitarimu.
8.4. Esant prieštaravimams tarp Susitarimo ir Sutarties, taikomos Susitarimo nuostatos, kiek tai liečia asmens duomenų tvarkymą. Kitos Sutarties nuostatos, kurios nekeičiamos šiuo Susitarimu, lieka galioti nepakitusios.
8.5. Jeigu viena ar kelios šio Susitarimo nuostatos pripažįstamos negaliojančiomis, kitos nuostatos lieka galioti.

Preliminariosios sutarties 8 priedas  
  
ĮSIPAREIGOJIMAS SAUGOTI INFORMACIJOS IR ASMENS DUOMENŲ PASLAPTIS 
  
  
Pasirašydamas (-a) Įsipareigojimą saugoti informacijos ir asmens duomenų paslaptis (toliau – Įsipareigojimas), aš, būdamas (-a) ______________(teikėjo pavadinimas) (toliau – Teikėjas) paskirtu (-a) specialistu (-e) ir tvarkydamas (-a) 20___ m. ____________ d. preliminarios sutarties Nr. __, sudarytos tarp Lietuvos banko (toliau – Užsakovas) ir Teikėjo, (toliau – Sutartis)pagrindu iš Užsakovo gautą informaciją ir (ar) asmens duomenis, 
patvirtinu, kad: 
1. Esu informuotas (-a), kad: 
1.1. visa, raštu ir žodžiu pagal Sutartį gauta informacija iš Užsakovo, taip pat kita informacija, nurodyta tarp Užsakovo ir Teikėjo sudarytame Konfidencialumo susitarime, (jei taikoma) yra griežtai konfidenciali, t. y. su paslaugų teikimu susijusi informacija, kurią viena šalis perdavė ar perduoda kitai šaliai arba kurią viena šalis sužinojo vykdydama sutartinius įsipareigojimus iš kitos šalies ar trečiųjų šalių, įskaitant, bet tuo neapsiribojant, Užsakovo teisės aktus, su paslaugų pagal Sutartį teikimu susijusius dokumentus ir informaciją, vidaus dokumentus, informaciją, susijusią su paslaugomis, sistemomis, planais, tikslais, susitarimais, praktine patirtimi (angl. know-how), darbuotojais, ir visą kitą viešai neprieinamą informaciją, tiesiogiai ar netiesiogiai susijusią su bet kuria iš šalių arba su Sutartimi susijusiais trečiaisiais asmenimis;  
1.2. tvarkydamas pagal Sutartį gautą informaciją ir (ar) asmens duomenis, įskaitant, vykdydamas (-a) susijusias pareigas ir užduotis, kurias man gali tekti atlikti veikiant pagal Sutartį su Užsakovu, tik vadovaujantis principu „būtina žinoti“ galiu gauti informaciją ir (arba) duomenis, susijusius su Užsakovo veiklos klausimais, Užsakovo informacijos ir patikėtų asmens duomenų tvarkymu, kurie saugotini pagal Europos Sąjungos (ES) ir Lietuvos Respublikos teisės aktus (toliau – konfidenciali informacija); 
 1.3. man gali būti pavesta tvarkyti asmens duomenis, kurie gali būti tvarkomi, taip pat atskleidžiami ar perduodami tik įgaliotiems asmenims ar institucijoms, tik ES ir Lietuvos Respublikos teisės aktuose nustatyta tvarka ir atvejais (toliau – asmens duomenys). 
2. Suprantu, kad draudžiama perduoti tretiesiems asmenims slaptažodžius ir kitus duomenis, leidžiančius naudotis Užsakovo informacinėmis sistemomis, programinėmis ir (arba) techninėmis priemonėmis ir juose tvarkoma informacija (jei taikoma), ir (arba) asmens duomenimis, ir (arba) kitokiais būdais sudaryti sąlygas susipažinti su konfidencialia informacija, Užsakovo tvarkomais asmens duomenimis.  
3. Man aišku, kad konfidencialią informaciją, asmens duomenis draudžiama naudoti savo, savo artimųjų ar kitų trečiųjų asmenų privačiais interesais ir kitais, nei Sutartyje, teisės aktuose nustatytais tikslais ir (arba) tvarka. 
4. Įsipareigoju: 
1. saugoti paslaptyje Užsakovo patikėtą man konfidencialią informaciją, asmens duomenis ir kitus duomenis, kurie man gali tapti žinomi pagal Sutartį, tvarkyti ir saugoti juos taip, kad tretieji asmenys neturėtų galimybės su jais susipažinti ar pasinaudoti, nenaudoti jų kituose projektuose ir (arba) kitose veiklose. Šis įsipareigojimas negalioja tada, kai būsiu įpareigotas (-a) Užsakovo patikėtą man konfidencialią informaciją ir asmens duomenis atskleisti pagal Lietuvos Respublikos įstatymus ar kitus teisės aktus; 
2. saugoti paslaptyje Užsakovo man patikėtą konfidencialią informaciją, asmens duomenis ir kitus duomenis visą laikotarpį, kuriuo esu pasitelktas tvarkyti informaciją ir (ar) asmens duomenis pagal Sutartį, taip pat ir perėjus dirbti į kitas pareigas ar kitu teisiniu statusu pradėjus veikti pas Teikėją, ir pasibaigus darbo ir (arba) kitiems teisiniams santykiams su Teikėju;  
3. susipažinti su konfidencialia informacija ir (arba) asmens duomenimis, vadovaujantis principu „būtina žinoti“, neatskleisti, neperduoti ir nesuteikti kitokios galimybės bet kokia forma susipažinti su konfidencialia informacija ir (arba) asmens duomenimis tokios teisės neturintiems asmenims tiek Teikėjo viduje, tiek už jo ribų;  
4. tvarkyti ir naudoti konfidencialią informaciją ir (arba) asmens duomenis tik Sutarties įsipareigojimų vykdymo tikslais, Užsakovo nustatytais, teisės aktuose nustatytais tikslais ir (arba) tvarka ir tik tada bei tik tiek, kiek tai būtina man pavestoms funkcijoms, pareigoms ar užduotims atlikti; 
5. nekopijuoti, nefotografuoti arba kitu būdu nedauginti konfidencialios informacijos ir (arba) asmens duomenų, jeigu tai nėra būtina man pavestoms funkcijoms, užduotims ar pareigoms atlikti; 
6. siekti užkirsti kelią atsitiktiniam ar neteisėtam konfidencialios informacijos ir (arba) asmens duomenų sunaikinimui, pakeitimui, atskleidimui, taip pat bet kokiam kitam neteisėtam konfidencialios informacijos ir (arba) asmens duomenų tvarkymui; 
7. laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo, Lietuvos Respublikos Lietuvos banko įstatymo, Lietuvos Respublikos valstybės informacinių išteklių valdymo įstatymo, Lietuvos Respublikos kibernetinio saugumo įstatymo, Lietuvos banko bendrųjų asmens duomenų tvarkymo nuostatų, patvirtintų Lietuvos banko valdybos pirmininko 2018 m. liepos 20 d. įsakymu Nr. V 2018/(1.7.E-260603)-02-113, (toliau – Nuostatai) bei kitų konfidencialios informacijos ir (arba) asmens duomenų saugumą bei tvarkymą reglamentuojančių ES ir Lietuvos Respublikos teisės aktų, įskaitant Užsakovo vidaus teisės aktus (jei taikoma), reikalavimų; 
8.  apie bet kokią situaciją, kuri gali kelti ar sukėlė grėsmę konfidencialios informacijos ir (arba) asmens duomenų saugumui, jų tvarkymui, nedelsiant pranešti Užsakovui.  
Patvirtinu, kad: 
1. esu susipažinęs (-usi) su Sutartyje nurodytais ES ir Lietuvos Respublikos teisės aktais, taip pat Užsakovo vidaus teisės aktais (jei taikoma), reglamentuojančiais konfidencialios informacijos ir (arba) asmens duomenų saugumo ir tvarkymo reikalavimus; 
2. suprantu, kad turėsiu atsakyti Lietuvos Respublikos įstatymų ir kitų teisės aktų nustatyta tvarka, jei dėl mano veiksmų dėl Įsipareigojimo nevykdymo arba netinkamo vykdymo Užsakovui bus padaryta žalos ar bus patirta nuostolių, ar kils atsakomybė už konfidencialios informacijos ir (arba) asmens duomenų atskleidimą. Pažeidęs (-usi) Įsipareigojimą, turėsiu atlyginti padarytą žalą, nuostolius galiojančių teisės aktų nustatyta tvarka. 
  
Įsipareigojimas galioja neterminuotai, nepriklausomai nuo Sutarties galiojimo termino, mano einamų pareigų, vykdomų užduočių ir (arba) jų pabaigos.  
  
  
  
_______________________________________________________________________ 
(darbovietė, pareigos, Vardas Pavardė, parašas) 
  
  
  
UŽSAKOVAS                                                                                  TEIKĖJAS  
                                 ____________ 
Lietuvos bankas                                                                              pareigos  
                               Vardas Pavardė 
pareigos 
Vardas Pavardė  
  
  
  
  
     
 
 
 
 
 
 
 
 
 



  
                                                                                        





 Preliminariosios sutarties 9 priedas  
  
KONFIDENCIALUMO SUSITARIMAS 
  
2025 m. _______ ___ d. 
Vilnius 
 
Lietuvos bankas (toliau – Užsakovas) ir __________ (toliau – Tiekėjas), vadinamos Šalimis, atsižvelgdamos į tai, kad: 
1. Užsakovas ir Tiekėjas sudaro Preliminariąją sutartį dėl turto ir įsipareigojimų vertinimo paslaugų pirkimo (toliau – Sutartis); 
     
sudaro šį Konfidencialumo susitarimą: 
1. Sutarties vykdymo metu ir jai pasibaigus (iki Užsakovas neinformuos Tiekėjo atskiru raštu apie pasikeitimus) Tiekėjas privalo laikytis nustatytų konfidencialumo reikalavimų. 
2. Šalys susitaria, kad konfidencialia informacija bus laikoma visa, raštu ir žodžiu, su Sutarties vykdymu susijusi informacija, kurią viena Šalis perdavė ar perduoda kitai Šaliai arba kurią viena Šalis sužinojo vykdydama sutartinius įsipareigojimus iš kitos Šalies ar trečiųjų šalių, įskaitant, bet neapsiribojant, Lietuvos banko teisės aktus, su Sutartimi susijusius dokumentus ir informaciją, vidaus dokumentus, informaciją, susijusią su Sutartimi, sistemomis, planais, tikslais, susitarimais, praktine patirtimi (angl. know-how), darbuotojais, ir visą kitą viešai neprieinamą informaciją, tiesiogiai ar netiesiogiai susijusią su bet kuria iš Šalių arba su Sutartimi susijusiais trečiaisiais asmenimis. Visa Sutarties vykdymo metu gauta informacija, įskaitant asmens duomenis, iš Užsakovo yra griežtai konfidenciali, tai apima ir visą medžiagą ir informaciją, gaunamą Tiekėjui dalyvaujant ir arba komunikuojant su kitomis suinteresuotomis šalimis. 
3. Visa medžiaga, kuri bus Tiekėjui prieinama Sutarties vykdymo metu ir jai pasibaigus, yra laikoma griežtai konfidenciali ir negalima jokiais būdais ja dalintis, informuoti apie jos turinį su Sutartimi nesusijusių asmenų, nenaudoti jos jokiais kitais tikslais, išskyrus nurodytus Sutartyje, ir kituose Tiekėjo projektuose ir (arba) darbuose. 
4. Tiekėjas privalo užtikrinti, kad visi jo ir/ar subtiekėjo darbuotojai, dalyvaujantys šios Sutarties vykdyme, griežtai įsipareigotų Tiekėjui laikytis šioje Sutartyje taikomų konfidencialumo reikalavimų.  
5. Tiekėjo dalyviai privalo užtikrinti, kad teisę susipažinti su konfidencialia informacija turėtų tik jų ar subtiekėjų darbuotojai, kurie tiesiogiai dalyvauja Sutarties vykdyme ir tik ta apimtimi, kiek reikalinga jiems priskirtoms funkcijoms atlikti.  
6. Iki atskiro raštiško susitarimo Tiekėjas neatskleidžia ir nereklamuoja savo bendradarbiavimo su Užsakovu dėl Sutarties vykdymo. 
7. Tiekėjui yra žinoma ir suprantama, kad Užsakovo ir Tiekėjo tarpusavio bendradarbiavimas vykdant Sutartį negali būti Tiekėjo suprastas, kaip Užsakovo įsipareigojimas Tiekėjui ateityje bendradarbiauti įgyvendinant bet kokius projektus. 
8. Tiekėjui yra žinoma ir suprantama, kad bet koks Užsakovo bendradarbiavimas su Tiekėju arba konkrečios Tiekėjo naudojamos ir atstovaujamos technologijos panaudojimas nėra Užsakovo įsipareigojimas suteikti galimybę Tiekėjui dalyvauti kitų paslaugų teikime. 
9. Šalys neturi teisės atskleisti jokios tvarkomos dokumentacijos ar Sutarties vykdymo metu vykusių diskusijų, nebent apie tai būtų oficialiai viešai paskelbta. 
10. Šalys patvirtina suprantančios, kad šiame Konfidencialumo susitarime numatytų įsipareigojimų pažeidimas gali sukelti kitai Šaliai žalą. 
11. Šalis, sužinojusi, kad buvo atskleista šiuo Susitarimu saugoma konfidenciali informacija, nedelsdama privalo imtis visų įmanomų priemonių, įskaitant, bet neapsiribojant, ir kreipimąsi į teismą su prašymu taikyti laikinąsias apsaugos priemones. Šalis tai privalo padaryti, kad būtų sustabdytas neteisėtas konfidencialios informacijos tolesnis naudojimas ir taip užkirstas kelias didesnei žalai atsirasti. 
12. Šaliai pažeidus pareigą saugoti konfidencialią informaciją patirti nuostoliai atlyginami bei baudos taikomos vadovaujantis Sutartyje nustatyta tvarka. 
13. Šalys siekia, kad visi ginčai, nesutarimai ir pretenzijos, susijusios su šiuo Konfidencialumo susitarimu, būtų sprendžiamos tarpusavio supratimo ir bendradarbiavimo pagrindais derybomis. 
14.  Visi ginčai ir reikalavimai, kylantys iš šio Konfidencialumo susitarimo arba su juo susiję, sprendžiami Lietuvos Respublikos teismuose pagal Lietuvos Respublikos teisę. Šiam Konfidencialumo susitarimui taikoma Lietuvos Respublikos teisė. 
15. Šis Konfidencialumo susitarimas įsigalioja, kai Užsakovas ir Tiekėjo dalyviai jo skaitmeninę versiją pasirašo kvalifikuotais elektroniniais parašais ir galioja neterminuotai.  

